《再游东阳》
宋代·喻良能

十年不到还重来，往事一梦真悠哉。
寻幽已访涵碧寺，乘兴欲上吴宁台。
苍松怪石虽饱览，黄钿拒霜犹未开。
白云西来入我念，又驭两腋清风回。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。